मसि ध्वज

मसि ध्वज या स्याही ध्वज (इब्रानी:דֶּגֶל הַדְּיוֹ‎, देगल हाड्यो), एक हस्तनिर्मित इजरायली ध्वज था, जिसे मार्च 1949 में  1948 के अरब-इजरायल युद्ध के दौरान उम्म रशराश (ऐलात) पर इस्राइली सेना के कब्ज़े के बाद फहराकर इसे इजरायली क्षेत्र घोषित किया था। 
इतिहास
5 मार्च 1949 को, इज़राइल ने युद्ध का अंतिम सैन्य-दांव ऑपरेशन उव्दा शुरू किया था। 10 मार्च को, इज़राइली सेना लाल सागर के तट पर स्थित उम्म राशराश तक पहुँच गयी और इस शहर को बिना किसी लड़ाई के अपने कब्ज़े में कर लिया। इस ऑपरेशन में नेगेव ब्रिगेड और गोलानी ब्रिगेड ने भाग लिया था। एक सफेद चादर पर स्याही (मसि) की मदद से उकेरे गये इस ध्वज को नेगेव ब्रिगेड की 8 वीं बटालियन के कंपनी कमांडर, कप्तान अवराम अदन द्वारा फहराया गया था।General Avraham Adan: Soldier who raised the 'Ink Flag' that signaled the birth of Israel 

इस ध्वज को नेगेव ब्रिगेड कमांडर नहुम सरीग के आदेश पर बनाया गया था, जब यह पता चला कि उस समय ब्रिगेड के पास इजरायल का कोई झंडा नहीं था। सैनिकों को एक चादर मिली, उस पर उन्होने स्याही से दो धारियां बनायीं और एक प्राथमिक चिकित्सा किट पर लगे  डेविड के सितारे को फाड़ कर इस चादर पर सीं दिया।Nostalgia Sunday – Eilat  

इजरायल के मूर्तिकार बर्नार्ड रेडर द्वारा इस घटना की याद में एक काँसे की मूर्ति बनायी गयी है जो ऐलात में स्थित है।Bernard Reder sculpture  सैनिक मीका पेरी ने मसि ध्वज को फहराने की जो तस्वीर ली थी वो, 1945 में इवो जीमा में ध्वज फहराने की अमेरिकी तस्वीर से काफी मिलती जुलती है।Former IDF general, Israeli icon Avraham Adan, dies at 86, Haaretz

दीर्घा

सन्दर्भ